**Generelt.**

Vores hverdag er præget af den kommunikations- og mediekultur vi lever i, og vi har som personale en faglig forpligtigelse til at lære, guide og vejlede børnene i deres brug af disse ”medier”. I klub 144 har vi valgt at tilbyde 14 computere i netværk, der giver mulighed for at mange børn kan spille ”lege sammen”.

**Forældre info.**

I er altid velkomne til at kontakte os og få en snak omkring vores håndtering af medier i klub144.

Vi har pt. 2 uddannede Mediecoaches i personalegruppen (Stig Michaelsen og Kolja Palsgaard), og spørgsmål vedrørende mediepolitikken rettes til dem.

**Spil.**

Med hensyn til voldeligt indhold i spillene, læner vi os til en vis grad op ad den fælleseuropæiske mærkningsordning kaldet "PEGI". Det er et fast regelsæt for aldersmærkning af spil, som hovedparten af EU-landene har tilsluttet sig. I Danmark er alle spil der kommer på markedet PEGI mærket. Udover selve aldersmærkningen, kan man også på spillene se, hvilke kriterier spillet er blevet bedømt efter. Der er forskellige symboler der fortæller om spillet indeholder f.eks vold mod fantasifigurer, vold mod mennesker, elementer af frygt, racistiske eller kønsdiskriminerende elementer osv.

VI har valgt ikke at tilbyde skydespil i fritidsklub -delen. Derimod vægter vi spil som bl.a. styrker:

\* Sociale færdigheder  
\* Samarbejdsevnen  
\* Demokratiske processer  
\* koncentrationsevnen  
\* Overblikket  
\* Taktisk forståelse  
\* Planlægning  
\* Problemløsning  
\* Fællesskabet  
\* Sprogkundskaber

**Film.**

Det er [Medierådet for Børn og Unge](http://da.wikipedia.org/w/index.php?title=Medier%C3%A5det_for_B%C3%B8rn_og_Unge&action=edit&redlink=1), der fastsætter aldersgrænserne på film i Danmark.

Klubben overholder den aldersmærkning som fremgår på de film vi viser.

Med venlig hilsen

IT-ansvarlig /Kolja Palsgaard